Taqrizchi - Oliy ta’lim fan va innovatsiyalar vazirligi Nukus innovatsion instituti Dasturiy injinering bakalavr...

|
Oliy ta’lim fan va innovatsiyalar vazirligi Nukus innovatsion instituti Dasturiy injinering bakalavr ta’lim yo’nalishi uchun Kurs ishlarini tayyorlash bo’yicha uslubiy qo’llanma Nukus-2023 kirish
|
bet | 7/9 | Sana | 13.05.2024 | Hajmi | 0,6 Mb. | | #229985 |
Bog'liq Kurs ishi yozish metodikasiTaqrizchi: _______________________________________________________
Sana: __________________________________
2. ILMIY ADABIYOTDAN FOYDALANISH
Kurs ishini sifatli bajarishning muhim shartlaridan biri tanlab olingan mavzu bo‘yicha mavjud maxsus adabiyotlarni chuqur o‘rganish hisoblanadi. Bunda ko‘rib chiqilayotgan savollarga aloqador bo‘lgan barcha asosiy ishlarni (rasmiy ma’lumotlarni, ilmiy asarlarni, darsliklarni, ilmiy maqolalar to‘plamlarini, oynamalarda bosilgan maqolalarni, ilmiy anjumanlar materiallarini, statistik ma’lumotnomalarni) o‘rganib chiqish zarur.
Adabiyotlarni o‘rganish jarayonida asosiy e’tiborni birinchi navbatda maqola yoki kitobning kurs ishi bilan to‘g‘ridan to‘g‘ri bog‘liq bo‘lgan qismlarga (boblarga, paragraflarga) qaratish kerak. Shu bilan birga kurs ishini yozish jarayonida kerak bo‘lib qolishi mumkin bo‘lgan savollarni tushirib qoldirmaslik maqsadida har bir o‘rganilayotgan adabiyotni boshidan oxirigacha ko‘z yugurtirib chiqish lozim. Adabiyotlarni o‘qish va o‘rganish jarayonida kurs ishi bilan bog‘liq bo‘lgan savollardan parcha ko‘chirib olish zarur. Har bir parchada uning manbasi va manbadagi sahifasi ko‘rsatilgan bo‘lishi shart. Adabiyotlar bilan tanishish jarayonida muallif o‘z xulosalarini isbotlash uchun foydalangan tahlilning texnik usullarini (jadvallar, shakllar, statistik ma’lumotlarni guruhlarga bo‘lish va h.k) xotira uchun yozib qo‘yish zarur, chunki ulardan ba’zi birlaridan kurs ishini yozish davomida foydalanish mumkin.
O‘rganilayotgan adabiyotlardan ko‘chirib olinayotgan parchalarni alohida qog‘ozning faqat bir tomoniga, yozuv uchun hoshiya qoldirgan holda yozish maqsadga muvofiqdir. Adabiyotlar bilan tanishish jarayonida vujudga kelgan g‘oyalarni shu holdayoq yozib qo‘yish maqsadga muvofiqdir: adabiyotlarni o‘rganish davrida xayolga kelgan ajoyib fikr boshqa qaytib kelmasligi mumkin.
Kurs ishini talab darajasida yozish uchun ko‘p miqdordagi adabiyotni ko‘rib chiqish va o‘rganish talab qilinganligi sababli parchalar shaklida to‘plangan ma’lumotlarni tartibga solish lozim. Bunday tartibga solish turlaridan biri quyidagicha bo‘lishi mumkin. Har bir parcha ma’lum bir raqam bilan belgilab qo‘yiladi. Masalan, «1,2» raqami parchadan 1-chi bo‘limning 2-chi paragrafini yozish davomida foydalaniladi degan ma’noni bildiradi. Yig‘ilgan ma’lumotlarni har bir paragraf ichida yoritiladigan savollar bo‘yicha ham tartibga solish maqsadga muvofiqdir.
Agar adabiyotlar manbalari bilan ishlash talaba tomonidan vijdonan amalga oshirilsa, u qaysi savollar bo‘yicha qanday amaliy ma’lumotlar to‘plash kerakligini va bu ma’lumotlarni qaysi yo‘nalishda qayta ishlash va tahlil qilish kerakligini yaxshi biladi.
|
|
Bosh sahifa
Aloqalar
Bosh sahifa
Oliy ta’lim fan va innovatsiyalar vazirligi Nukus innovatsion instituti Dasturiy injinering bakalavr ta’lim yo’nalishi uchun Kurs ishlarini tayyorlash bo’yicha uslubiy qo’llanma Nukus-2023 kirish
|